[{"text_idx": "#000000", "text": "Noorteparlament tahab saada pu\u0308sivaks noorte esinduskoguks"}, {"text_idx": "#000002", "text": "Noorteparlament on 13-26-aastastele noortele mo\u0303eldud projekt, mis on ellu kutsutud selleks, et kaasata noori otsustusprotsessidesse ning anda noortele vo\u0303imalus kaasa ra\u0308a\u0308kida neid puudutavatel teemadel. Noorteparlamenti kuulub 101 noort delegaati u\u0308le Eesti, kes to\u0308o\u0308tavad sarnaselt Riigikogule komisjonides. Sellest, millega Noorteparlament senini tegelenud on ning millised on projekti tulevikuvaated, vestleme projektijuhi Britt Ja\u0308rvetiga MTU\u0308 Lastekaitse Liidust."}, {"text_idx": "#000003", "text": "Miks on Eestile vaja Noorteparlamenti?\nU\u0308ks oluline po\u0303hjus on selles, et riik ei vo\u0303o\u0303randuks noortest ja vastupidi. Noorteparlamendiga tahame kasvatada noortes harjumust u\u0308hiskonnas kaasa ra\u0308a\u0308kida ja oma arvamust avaldada. Lisaks on oluline ka see, et Noorteparlament annab hea mandaadi viia noorte arvamus nendeni, kes reaalselt otsuseid teevad ehk Riigikoguni."}, {"text_idx": "#000004", "text": "Noorteparlament kasvad va\u0308lja projektist \u201c101 last Toompeale\u201d. Miks otsustasite formaati muuta ja luua Noorteparlamendi?\n\u201e101 last Toompeale\u201c po\u0303hiline probleem oli selles, et see formaat ei olnud piisavalt ja\u0308tkusuutlik. Igal aastal osalesid uued noored, peeti istungeid ja tehti otsuseid, aga tulem ja\u0308i poolikuks ja ei jo\u0303udnud kuskile. Po\u0303hiline probleem oli sellest, et istungite aruteluks valiti ku\u0308ll noorte jaoks olulised teemad, aga ei ja\u0308lgitud seda, kas teema ka parasjagu Riigikogus aktuaalne on. Sel korral aga saime otsese sisendi Riigikogu komisjonidelt ning noored arutlevad just nende teemade u\u0308le, mis on hetkel \u201ekuumad\u201c ka parlamendis."}, {"text_idx": "#000005", "text": "Mis on need teemad, mille u\u0308le Noorteparlament arutleb?\nNoorteparlament to\u0308o\u0308tab viies komisjonis: kultuuri-, sotsiaal-, o\u0303igus-, majandus- ning va\u0308lisasjade komisjon. Majanduskomisjon na\u0308iteks tegeleb energeetika ku\u0308simustega, sealhulgas just keskkonnaso\u0303braliku energia temaatika. Sotsiaalkomisjon tegeleb noorte to\u0308o\u0308ho\u0303ive teemaga. Na\u0308iteks on noored va\u0308lja toonud, et noorte to\u0308o\u0308seadusandlus on ta\u0308na liiga karm ja takistab noori to\u0308o\u0308le vo\u0303tmast. O\u0303iguskomisjon tegeleb noorte kuritegevuse ennetamise ku\u0308simuse ning kultuurikomisjon integratsiooni temaatikaga. Va\u0308liskomisjoni arutelu ka\u0308ib Ukraina kriisi u\u0308mber. Na\u0308iteks arutletakse selle u\u0308le, kas ja millist va\u0308lisabi saaksime ja peaksime meie Ukrainale pakkuma."}, {"text_idx": "#000007", "text": "Mis vormis Noorteparlamendi to\u0308o\u0308 toimub?\nHetkel aruteluringidena nii komisjonides kui foorumitena igas Eesti maakonnas. Ma\u0308rtsi jooksul toimuvad igas Eesti maakonnas arutelud ko\u0303igil mainitud teemadel, kus saavad osaleda ja kaasa ra\u0308a\u0308kida ka need noored, kes parlamenti ei kuulu. Iga arutelu juurde on kaasatud ka eksperdid. Foorumite tulemusel kogume maakondadest kokku konkreetsed ettepanekud, mis mai algusel Riigikogus Noorteparlamendi istungil ha\u0308a\u0308letusse la\u0308hevad. Ning selle po\u0303hjal anname noorte sisendi Riigikogule. Usun, et kuna kaasatud ei ole mitte ainult need 101 noort, vaid maakondlike arutelude po\u0303hjal veel mitmeid kordi rohkem noori, siis see on piisavalt legitiimne ha\u0308a\u0308l, mida Riigikogusse viia."}, {"text_idx": "#000008", "text": "Kuidas on sujunud koosto\u0308o\u0308 Riigikoguga ja kas Riigikogu on teile ka midagi lubanud selle osas, mida Noorteparlamendist saadud sisendiga tehakse?\nRiigikogu on senini olnud meile va\u0308ga heaks koosto\u0308o\u0308partneriks. Kui me komisjonide poole po\u0308o\u0308rdusime, et saada nende sisendit teemade kohta, mille u\u0308le noored arutleda vo\u0303iksid, sain mitmeid julgustavaid ko\u0303nesid Riigikogu esindajatelt, kes tundsid meie tegevuse vastu huvi ja olid valmis koosto\u0308o\u0308d tegema. Ka Noorteparlamendi avaistungil Riigikogus oli kohal umbes 15 parlamendi liiget, mis on samuti va\u0308ga ko\u0303va so\u0303na.\nLoomulikult ei saa Riigikogu lubada, et noorte ideed kindlasti rakenduvad, aga seda ku\u0308ll, et need vo\u0303etakse arutelu alla. Eriti huvitatud on kultuurikomisjon, kes na\u0308eb meid pikaajalise ja stabiilse koosto\u0308o\u0308partnerina ning on o\u0308elnud, et tahaks noorte mo\u0303tteid edaspidi ka teistel teemadel. Na\u0308en, et meid vo\u0303etakse to\u0303siselt. Ku\u0308ll aga tuleb arvestada, et meie koosto\u0308o\u0308 algas eelmise koosseisuga ning uue koosseisuga kindlasti mingid prioriteedid muutuvad. Hetkel on raske o\u0308elda, mida uus koosseis lubab."}, {"text_idx": "#000009", "text": "Kuidas on kogu see protsess Sinu hinnangul osalevatele noortele mo\u0303junud?\nMulle tundub, et noorte pilt on veidi avaramaks la\u0308inud. Oma tavaelus ei ole nad harjunud selliseid teemasid nii po\u0303hjalikult la\u0308bi analu\u0308u\u0308sima, nii et see on oluline panus nende kodanikuharidusse. Samuti on na\u0308ha, et noored ise ta\u0308htsustavad oma rolli va\u0308ga. Juba see, et istungid toimuvad Riigikogus ning kohal on ka parlamendi liikmed, paneb noori seda protsessi va\u0308a\u0308rtustama. Minu suur lootus on, et ta\u0308nu Noorteparlamendi kogemusele hakkavad noored aru saama, kui oluline on nende enda initsiatiiv, et midagi muuta. Ja seda ka kohalikul tasandil. Loodan, et selle pinnalt tekib noortes harjumus kaasa ra\u0308a\u0308kida ja olla ka kohalikul tasandil aktiivsed koosto\u0308o\u0308partnerid. Lisaks loodame, et aktiivsemaks ei muutu ainult Noorteparlamendi liikmed, vaid et nad suudavad kaasata ja inspireerida ka teisi noori. Enda hea kogemuse kaudu tekib mo\u0303ttelaadi muutus, mida loodetavasti kantakse ka teistele edasi."}, {"text_idx": "#000010", "text": "Mis saab Noorteparlamendist pa\u0308rast selle konkreetse Erasmus+ projekti lo\u0303ppu?\nLa\u0308heb kindlasti edasi. Tahame ja\u0308tkata sarnases vormis ja saavutada ja\u0308tkusuutliku esinduskogu. Ideaalis to\u0308o\u0308taks Noorteparlament siiski aastaringselt, mitte kooliaasta vo\u0303i projekti po\u0303hiselt. Hetkel on veel vara oodata, et Riigikogu oma o\u0303la alla paneks, aga kui Noorteparlament end to\u0303estab, siis on tulevikus seegi vo\u0303imalik. Ta\u0308na on suur ku\u0308simus ka see, kuidas valida delegaate, et nad to\u0303epoolest esindaksid Eesti noori. Sel aastal toimus Noorteparlamendi liikmete valik motivatsioonikirjade po\u0303hjal, aga o\u0303iguskantsleri kabinet andis meile soovitusi, kuidas valimisprotsess oluliselt demokraatlikumaks muuta. Ta\u0308htis oleks saavutada see, et noortel, kes parlamenti kuuluvad, oleks reaalne mandaat esindada oma piirkonna noori ning et noored oleksid ka teadlikud, kes neid parlamendis esindab. Selle saavutame siis, kui noored saavad endale ise esindaja valida. Aga eks esimene aasta ongi oluline o\u0303pikoht, et edaspidi kogu protsess to\u0303husam ja demokraatlikum oleks."}, {"text_idx": "#000011", "text": "Noorteparlamenti toetab rahaliselt Euroopa Komisjon Erasmus+ programmi kaudu. Noorte osalusprojektide ja ka teiste Erasmus+ programmi tegevusvo\u0303imaluste kohta saad pikemalt lugeda siit."}, {"text_idx": "#000016", "text": "Oleme Noorteprogrammide keskus Erasmus+ ja Euroopa Solidaarsuskorpuse agentuurist. Tegeleme noorte, noorsooto\u0308o\u0308tajate ja noortevaldkonna arengu toetamisega ning rahvusvahelise koosto\u0308o\u0308 edendamisega. Meie visioon on \"Iga noor hoolib iseendast ja maailmast\"."}]